Diari Oficial de la Generalitat Valenciana


Sumari del DOGV 3726, del 07-04-2000 (2000/2398)

RESOLUCIÓ de 20 de març de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes de les accions descentralitzades del Programa Sòcrates de la Unió Europea: «Comenius 3.2. Ajudes per a la formació del professorat i personal educatiu» i «Lingua C. Ajudes per a futurs professors d'idiomes, sol·licitud d'ajudant d'idiomes».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2398


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 20 de març de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes de les accions descentralitzades del Programa Sòcrates de la Unió Europea: «Comenius 3.2. Ajudes per a la formació del professorat i personal educatiu» i «Lingua C. Ajudes per a futurs professors d'idiomes, sol·licitud d'ajudant d'idiomes». [2000/S2398]
  
Per Ordre de la Conselleria de Cultura, Educació i Ciència de 13 de gener de 1998 (DOGV núm. 3.163, de 16.01.1998) es convocaren les ajudes de les accions descentralitzades del Programa Sòcrates de la Unió Europea: «Comenius 3.2. Ajudes per a la formació del professorat i personal educatiu» i «Lingua C. Ajudes per a futurs professors d'idiomes, sol·licitud d'ajudant d'idiomes».
  
Ateses les reclamacions, vista la proposta de la Comissió de Selecció, per delegació del conseller, segons la disposició final primera de dita ordre, esta direcció general, resol:
  
Primer
  
Nomenar candidats seleccionats de la convocatòria de «Comenius 3.2. Ajudes per a la formació del professorat i personal educatiu», els participants que figuren en l'annex I.
  
Segon
  
Nomenar candidats suplents de la convocatòria de «Comenius 3.2. Ajudes per a la formació del professorat i personal educatiu», els participants que figuren en l'annex II.
  
Tercer
  
Excloure les sol·licituds presentades a la convocatòria de «Comenius 3.2. Ajudes per a la formació del professorat i personal educatiu», els participants que figuren en l'annex III.
  
Quart
  
Nomenar candidats seleccionats en la convocatòria de «Lingua C. Ajudes per a futurs professors d'idiomes, sol·licitud d'ajudant d'idiomes», els participants que figuren en l'annex IV.
  
Quint
  
Fer pública en l'annex V, la relació dels centres seleccionats per a rebre un ajudant en la convocatòria de «Lingua C. Ajudes per a futurs professors d'idiomes, sol·licitud d'ajudant d'idiomes».
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.